Document ID: /roh_data/filtered/fineweb-2-filterrobots_roh.jsonl.gz/35107

La stagiun da la NHL cuntinuescha il prim d’avust. La liga ed il sindicat dals giugaders èn sa cunvegnids en chaussa. Pervi da las bleras infecziuns cun il coronavirus en ils Stadis Unids han tut las partidas lieu a Toronto ed ad Edmonton en il Canada – e quai senza aspectaturs. Sco emprim datti ina runda da qualificaziun, suenter suondan playoffs cun 24 squadras. Il pli tard l’entschatta d’october duai esser decis, tgi che gudogna il Stanley Cup.
En pli han la liga ed il sindicat prolungà il contract collectiv da lavur fin ils 2026. Quella cumpiglia er la pussaivladad ch’ils giugaders dastgan far part als gieus olimpics.